**ПОЈЕДНОСТАВЉЕЊЕ ПОСТУПКА ПОДНОШЕЊА ЗБИРА ДНЕВНИХ ПРОМЕНА ПО АУТОМАТУ**

|  |  |
| --- | --- |
| **Назив административног поступка** | Збир дневних промена по аутомату |
| **Шифра поступка** | 01.11.0015 |
| **Регулаторно тело**  **(надлежно за спровођење препоруке)** | Управа за игре на срећу  Министарство финансија |
| **Правни оквир којим је уређен административни поступак** | * Закон о играма на срећу („Службени гласник РС”, број 18/20) * Правилник о начину вођења обавезних евиденција о оствареном промету по аутомату („Службени гласник РС”, бр. 129/04, 16/11 и 44/18 - др. закон) |
| **Прописи које треба променити /донети/укинути да би се спровеле препоруке** | 1. Доношење новог правилника којим се прописује начин вођења обавезних евиденција о оствареном промету по аутомату за игре на срећу. |
| **Рок за спровођење препорука** | Четври квартал 2021. године |
| 1. **КРАТАК ОПИС ПРОБЛЕМА** | |
| Чланом 3. Правилника о начину вођења обавезних евиденција о оствареном промету по аутомату („Службени гласник РС”, бр. 129/04, 16/11 и 44/18 - др. закон) предвиђено је да приређивач доставља Збир дневних обрачуна промета по аутомату (у даљем тексту: Образац ЗДП) Управи за игре на срећу и у писменом облику и путем електронских медија, што представља непотребно административно оптерећење за подносиоца захтева. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Електронско подношење обрасца ЗДП** | **Х** |  | **1.** | | |
|  | |
| 1. **ОБРАЗЛОЖЕЊЕ** | |
| **3.1. Електронско подношење обрасца ЗДП**  Чланом 3. Правилника о начину вођења обавезних евиденција о оствареном промету по аутомату („Службени гласник РС”, бр. 129/04, 16/11 и 44/18 - др. закон) предвиђено је да приређивач доставља Образац ЗДП Управи за игре на срећу и у писменом облику и путем електронских медија, што представља непотребно административно оптерећење за подносиоца захтева.  У складу са наведеним, потребно је омогућити приређивачу да Образац ЗДП достави алтернативно, на један од два понуђена начина - у писменом облику или преко електронских медија.  **За примену ове препоруке, потребно је доношење новог правилника којим се прописује начин вођења обавезних евиденција о оствареном промету по аутомату за игре на срећу.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **ПРЕДЛОГ**  На основу члана 76. став 6.Закон о играма на срећу („Службени гласник РС”, број 18/20),  министар финансија    **ПРАВИЛНИК О НАЧИНУ ВОЂЕЊА ОБАВЕЗНИХ ЕВИДЕНЦИЈА О ОСТВАРЕНОМ ПРОМЕТУ ПО АУТОМАТУ**  Члан 1.  Овим правилником прописује се начин вођења обавезних евиденција о оствареном промету по аутомату за игре на срећу.  Члан 2.  Податке из коначног годишњег обрачуна промета по аутомату приређивач уноси у Образац КГО – Коначни годишњи обрачун за 200 . годину, који је одштампан уз овај правилник и чини његов саставни део, и исти доставља Управи до 15. јануара текуће године за претходну годину, у писменом облику или путем електронских медија. Годишњи промет по аутомату представља збир месечних износа уплата по аутомату.  Образац КГО обавезно садржи следеће податке:  1) назив приређивача;  2) ПИБ приређивача;  3) седиште и адресу приређивача;  4) локацију аутомата приређивача;  5) редни број аутомата;  6) серијски број аутомата;  7) укупан годишњи износ уплата;  8) укупан годишњи износ исплата;  9) укупан годишњи промет;  10) основицу као разлику између укупног годишњег промета и 12.000 евра у динарској противвредности;  11) износ накнаде за приређивање игре.  Члан 3.  Приређивач је дужан да Управи за игре на срећу у саставу Министарства финансија (у даљем тексту: Управа) најкасније до 5. у месецу за претходни месец, у писменом облику или путем електронских медија, достави збир дневних обрачуна промета по аутомату, на Обрасцу ЗДП – Збир дневних обрачуна за месец 200 . године, који је одштампан уз овај правилник и чини његов саставни део.  Образац из става 1. овог члана обавезно садржи следеће податке:  1) назив приређивача;  2) ПИБ приређивача;  3) седиште и адресу приређивача;  4) локацију аутомата приређивача;  5) датум;  6) број обрачуна;  7) редни број аутомата;  8) серијски број аутомата за игре на срећу;  9) укупна уплата;  10) укупну исплату;  11) укупан месечни промет.  Образац ЗДП потписују два одговорна лица приређивача.  Члан 4.  Приређивач игара на срећу је дужан да на крају последњег дана у месецу попише стање механичких и електронских бројчаника и податке из пописа упише у Образац СБ – Стање механичких и електронских бројчаника на дан 200 . године, који је одштампан уз овај правилник и чини његов саставни део.  Попуњени образац из става 1. овог члана по сваком поједином аутомату приређивач доставља Управи до 5. у месецу за претходни месец у писменом облику или путем електронских медија.  Образац СБ обавезно садржи следеће податке:  1) назив приређивача;  2) седиште и адресу приређивача;  3) локацију аутомата приређивача;  4) редни број аутомата;  5) серијски број аутомата;  6) вредност кредита;  7) укупан износ уплата;  8) укупан износ исплата;  9) износ потрошен у игри;  10) износ освојен у игри.  Попуњени Образац СБ потписују два одговорна лица приређивача.  Члан 5.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
|  | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.374.596,31 РСД. Усвајање и примена препорука ће донети привредним субјектима годишње директне уштеде од 166.113,96 РСД или 1.365,82 ЕУР. Ове уштеде износе 12,08% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте. | |