**ПОЈЕДНОСТАВЉЕЊЕ ПОСТУПКА ИЗДАВАЊА ОДОБРЕЊА ПРИРЕЂИВАЊА ПОСЕБНИХ ИГАРА НА СРЕЋУ НА АУТОМАТИМА**

|  |  |
| --- | --- |
| **Назив административног поступка** | Одобрење приређивања посебних игара на срећу на аутоматима |
| **Шифра поступка** | 01.11.0003 |
| **Регулаторно тело**  **(надлежно за спровођење препоруке)** | Управа за игре на срећу  Министарство финансија |
| **Правни оквир којим је уређен административни поступак** | * Закон о играма на срећу („Службени гласник РС”, број 18/20) * Уредба о одређивању кривичних дела за која се уз пријаву, односно захтев за добијање дозволе, односно одобрење за приређивање одређених игара на срећу подноси потврда о неосуђиваности одређених лица („Службени гласник РС”, број 128/04) * Правилник о начину утврђивања испуњености услова за добијање одобрења за приређивање игара на срећу на аутоматима („Службени гласник РС”, бр. 129/04, 9/05, 83/05, 8/06, 45/06, 88/08, 89/09 и 16/11) * Правилник о техничким и функционалним карактеристикама и техничкој исправности аутомата и столова за игре на срећу („Службени гласник РС”, бр. 12/10 и 44/18 - др. закон) * Правилник о условима у погледу опремљености за вршење техничког прегледа и поправке аутомата и столова за игре на срећу („Службени гласник РС”, број 12/10) * Правилник о одређивању информатичких услова за приређивање посебних игара на срећу на аутоматима („Службени гласник РС”, број 129/04) * Правилник о ближим условима односно садржини правила игара на срећу („Службени гласник РС”, број 129/04) |
| **Прописи које треба променити /донети/укинути да би се спровеле препоруке** | 1. Доношење новог Правилника којим се ближе уређује начин утврђивања испуњености услова за добијање одобрења за приређивање игара на срећу на аутоматима. |
| **Рок за спровођење препорука** | Увођење еУправе четврти квартал 2021. године, остале активности четврти квартал 2020. године |
| 1. **КРАТАК ОПИС ПРОБЛЕМА** | |
| Анализом предметног поступка утврђено је да Управа за игре на срећу у пракси по службеној дужности прибавља потребне податке од надлежног органа – „власника” података, за сва документа за које постоји обавеза у складу са Законом о општем управном поступку (у даљем тексту: ЗОУП), изузев за документ под бројем 7. из базе е-Попис, који представља доказ о праву својине, праву коришћења или закупа на одговарајућим просторијама у којима ће се приређивати посебне игре на срећу на аутоматима у којима се мора налазити најмање пет аутомата, што може да буде: уговор или акт надлежног органа, односно други акт о праву својине/праву коришћења или праву закупа на просторијама у којима ће се приређивати посебне игре на срећу на аутоматима и то искључиво **у случају када се ради о доказу о праву својине за непокретност уписану у катастар непокретности**. Такође, постоји неусаглашеност важећих прописа, којима се прописује документација која се подноси уз захтев, а којима је предвиђено да документацију коју орган може и мора прибавити по службеној дужности доставља искључиво подносилац захтева. На тај начин поступак се у пракси углавном спроводи у складу са ЗоУП-ом,али посебни прописи који регулишу поступак нису у складу са истим законом, што поступак чини нетранспарентним и доводи до правне несигурности за странке, у погледу обавеза које су дужне да испуне. .  Поступак подразумева подношење захтева лично на писарници или поштом. Још увек није успостављена пуна електронска управа, нити поједини сегменти електронске комуникације.  Захтев се тренутно подноси на обрасцу који је самостално припремљен од стране организационе јединице. Међутим, образац захтева не садржи све податке које су од значаја за спровођење предметног поступка, па га је потребно унапредити. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Прибављање података по службеној дужности** | **Х** |  | **1.** | | **Увођење е-управе** |  | **Х** |  | | | *Образац административног захтева* |  | | | | | **Унапређење постојећег обрасца захтева** | **Х** |  | **1.** | | | |
| 1. **ОБРАЗЛОЖЕЊЕ** | |
| **3.1. Прибављање података по службеној дужности**  Анализом предметног поступка утврђено је да Управа за игре на срећу у пракси по службеној дужности прибавља потребне податке од надлежног органа – „власника” података, све у складу са чл. 9. и 103. ЗоУП-а и то за следећа документа: **документ број 1: Решење о упису у одговарајући регистар са прилогом о висини основног капитала, документ број 3: Финансијски извештај за претходну годину у односу на годину подношења захтева.**  Међутим, постоји неусаглашеност прописа са ЗоУП-ом, и то Правилника о начину утврђивања испуњености услова за добијање одобрења за приређивање игара на срећу на аутоматима који прописује документацију која се подноси уз захтев. Наведеним правилником је прописано да документацију коју орган може и мора прибавити по службеној дужности доставља искључиво подносилац захтева.  На тај начин поступак у пракси се углавном спроводи у складу са ЗоУП-ом, али посебни пропис који регулише поступак није у складу са истим законом, чиме се уноси конфузија странкама у погледу њихових обавеза и поступак чини нетранспарентним.  Према наведеном, потребно је ускладити подзаконски пропис и омогућити прибављање података по службеној дужности и то из следећих докумената:  **Документ 1. Решење о упису у одговарајући регистар са прилогом о висини основног капитала**  Орган од кога је потребно прибавити податке: Агенција за привредне регистре.  Наведени документ прибавља се као доказ о пословним подацима правног лица и висини основног капитала.  **Документ 3. Финансијски извештај за претходну годину у односу на годину подношења захтева.**  Орган од кога је потребно прибавити податке: Агенција за привредне регистре.  Наведени документ прибавља се ради прибављања података о билансу стања и билансу успеха.  **Документ 7. доказ о праву својине, у случају кад се ради о доказу о праву својине за непокретност уписану у катастар непокретности.**  Орган од кога је потребно прибавити податке: Републички геодетски завод.  Наведени документ прибавља се као доказ о праву својине на непокретности уписане у катастар непокретности на одговарајућим просторијама у којима ће се приређивати посебне игре на срећу на аутоматима у којима се мора налазити најмање пет аутомата.  За реализацију наведене препоруке, од подносиоца захтева потребно је прибавити следеће податке:   * за документе 1. и 3: ПИБ; * за документ 7: број и подброј катастарске парцеле, назив катастарске општине и број објекта и /или посебног дела објекта.   Податке из наведених докумената, могуће је прибавити на један од следећих начина, зависно од тренутне доступности потребних података:     1. Увидом у Регистар привредних субјеката на званичној веб презентацији Агенције за привредне регистре.   Линк:<https://apr.gov.rs/%D0%BF%D1%80%D0%B5%D1%82%D1%80%D0%B0%D0%B3%D0%B5.1843.html>   1. Путем Информационог система за размену података из регистара преко Сервисне магистрале органа; 2. Прибављањем података упитом ка регистру и уписивањем у софтверско решење органа који води поступак преко Сервисне магистрале органа.   Изузетно, орган може на захтев прибавити скуп података из регистра и уписати их у сопствено софтверско решење.  Уколико не постоје технички предуслови за размену података на начин описан у тачкама 1) и 2), орган, који спроводи поступак, у обавези је да примењује ЗОУП и податке потребне за одлучивање прибави директно од органа, надлежног за вођење службене евиденције, било конвенционалном директном комуникацијом било електронским путем. Уколико одређена службена евиденција није доступна преко сервисне магистрале органа, најбрже и најбезбедније орган може прибавити податке из такве евиденције коришћењем тзв. сервиса 15 еЗУП-а (платформа за кореспонденцију између органа), како би се избегла коресподенција и прибављање података преко мејла, који је значајно мање безбедно средство од наведеног сервиса, али до приступања наведеном сервису, орган може да прибави тражене податке и путем мејла.  **У складу са наведеним, а ради обезбеђења правне сигурности и предвидивости, а у вези са прецизирањем документације коју је потребно прибавити по службеној дужности (уз претходну сагласност подносиоца захтева), потребно је донети правилник којим се ближе уређује начин утврђивања испуњености услова за добијање одобрења за приређивање игара на срећу на аутоматима.**  **3.2. Увођење е-управе**  Поступак подразумева подношење захтева надлежном органу и достављање акта подносиоцу захтева поштом или лично. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  До увођења пуне е-управе, а у циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке није потребна измена прописа.**  **3.3. Образац административног захтева**  *Унапређење постојећег обрасца захтева*  Захтев се тренутно подноси на обрасцу самостално припремљеног од стране организационе јединице. Међутим, образац захтев не садржи на транспарентан начин све податке које су од значаја за предметни поступак, па је потребно исти унапредити.  Предлаже се унапређење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, као и информације потребне за прибављање података по службеној дужности и то.  У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребно је донети правилник којим се ближе уређује начин утврђивања испуњености услова за добијање одобрења за приређивање игара на срећу на аутоматима.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **ПРЕДЛОГ**  На основу члана 68. став 4. Закона о играма на срећу („Службени гласник РС”, број 18/20),  министар финансија доноси    **ПРАВИЛНИК О НАЧИНУ УТВРЂИВАЊА ИСПУЊЕНОСТИ УСЛОВА ЗА ДОБИЈАЊЕ ОДОБРЕЊА ЗА ПРИРЕЂИВАЊЕ ИГАРА НА СРЕЋУ НА АУТОМАТИМА**  Члан 1.  Овим правилником ближе се уређује начин утврђивања испуњености услова за добијање одобрења за приређивање игара на срећу на аутоматима.  Овим правилником ближе се прописују обрасци захтева за добијање одобрења за приређивање, односно одобрења промене у приређивању игара на срећу на аутоматима, који су одштампани уз овај правилник и чине његов саставни део.  Члан 2.  Захтеви из члана 1. став 2. овог правилника, подносе се Управи за игре на срећу (у даљем тексту: Управа) у електронском облику.  Члан 3.  Податке неопходне за утврђивање испуњености услова за добијање одобрења за приређивање игара на срећу на аутоматима о којима надлежни државни органи воде службену евиденцију, Управа ће прибавити по службеној дужности уз претходно прибављену сагласност подносиоца захтева., и то:  1) Подаци из решења о упису у одговарајући регистар са прилогом о висини основног капитала које поседује Агенција за привредне регистре;  2) Докази о власничкој структури до стварног власника, а све у складу са прописима о Централној евиденцији стварних власника, које поседује Агенција за привредне регистре;  3) Подаци из оснивачког акта које поседује Агенција за привредне регистре;  4) Биланс стања и биланс успеха за претходну годину које поседује Агенција за привредне регистре;  5) Доказ о праву својине на одговарајућим просторијама у којима ће се приређивати посебне игре на срећу на аутоматима у којима се мора налазити најмање пет аутомата које поседује Републички геодетски завод.  Члан 4.  Подносилац захтева подноси Управи, захтев за добијање одобрења промене у приређивању игара на срећу на аутоматима који садржи следеће податке:   1. податке о називу и седишту, ПИБ и матични број подносиоца захтева; 2. доказ о испуњености услова из чл. 62. и 63. Закона о играма на срећу (Уверење овлашћене лабораторије); 3. податке о аутомату; 4. датум обављеног прегледа аутомата; 5. податке о месту налажења просторија у којима је смештен аутомат (улица и број објекта, број спрата, број стана/локала, број катастарске парцеле, име катастарске општине).   Образац захтева из става 1. овог члана, садржи и информације о документацији коју подносилац захтева прилаже, информацује о документацији коју орган прибавља по службеној дужности, као и информације о финансијским издацима у поступку.  Члан 5.  Уз захтев за добијање одобрења промене у приређивању игара на срећу на аутоматима, подносилац захтева прилаже документацију из члана 73. Закона о играма на срећу („Службени гласник РС”, број 18/20).  Члан 6.  Овај правилник ступа на снагу осмог дана од дана објављивања у „Службеном гласнику Републике Србије”.  Прилози:  Образац захтева за одобрење промене за приређивање игара на срећу на аутоматима  Образац захтева за одобрење промене за приређивање игара на срећу на аутоматима. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
|  | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 37.484,35 РСД. Усвајање и примена препорука ће донети привредним субјектима годишње директне уштеде од 1.562,89 РСД или 12,85 ЕУР. Ове уштеде износе 4,17% укупних директних трошкова привредних субјеката у поступку.  Препоруке ће допринети поједностављењу поступка и смањењу документације за привредне субјекте. | |