**ПОЈЕДНОСТАВЉЕЊЕ ПОСТУПКА ПОДНОШЕЊА МЕСЕЧНОГ ОБРАЧУНА ПРОМЕТА ЗА СВАКО УПЛАТНО-ИСПЛАТНО МЕСТО КЛАДИОНИЦЕ**

|  |  |
| --- | --- |
| **Назив административног поступка** | Месечни обрачун промета за свако уплатно-исплатно место кладионице |
| **Шифра поступка** | 01.11.0011 |
| **Регулаторно тело**  **(надлежно за спровођење препоруке)** | Управа за игре на срећу  Министарство финансија |
| **Правни оквир којим је уређен административни поступак** | * Закон о играма на срећу („Службени гласник РС”, број 18/20) * Правилник о начину вођења обавезних евиденција о оствареном промету у кладионицама („Службени гласник РС”, бр. 129/04 и 44/18 - др. закон) |
| **Прописи које треба променити /донети/укинути да би се спровеле препоруке** | 1. Доношење новог правилника којим се прописује начин вођења обавезних евиденција оствареног промета у кладионицама код приређивача посебне игре на срећу – клађења |
| **Рок за спровођење препорука** | Четври квартал 2021. године |
| 1. **КРАТАК ОПИС ПРОБЛЕМА** | |
| Чланом 3. Правилникa о начину вођења обавезних евиденција о оствареном промету у кладионицама („Службени гласник РС”, бр. 129/04 и 44/18 - др. закон) предвиђено је да приређивач доставља Управи за игре на срећу образац Месечни обрачун промета за свако уплатно-исплатно место кладионице (у даљем тексту: МОП) и у писменом облику и путем електронских медија, што представља непотребно административно оптерећење за подносиоца захтева. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Електронско подношење обрасца МОП** | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Електронско подношење обрасца МОП**  Чланом 3. Правилникa о начину вођења обавезних евиденција о оствареном промету у кладионицама („Службени гласник РС”, бр. 129/04 и 44/18 - др. закон) предвиђено је да приређивач доставља Управи за игре на срећу образац МОП и у писменом облику и путем електронских медија, што представља непотребно административно оптерећење за подносиоца захтева. У складу са наведеним, потребно је омогућити приређивачу да образац МОП достави алтернативно, на један од два понуђена начина.  **За примену ове препоруке, потребно је доношење новог правилника којим се прописује начин вођења обавезних евиденција оствареног промета у кладионицама код приређивача посебне игре на срећу – клађења.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **ПРЕДЛОГ**  На основу члана 91. став 6. Закона о играма на срећу(„Службени гласник РС”, број 18/20),  министар финансија доноси  **ПРАВИЛНИК О НАЧИНУ ВОЂЕЊА ОБАВЕЗНИХ ЕВИДЕНЦИЈА О ОСТВАРЕНОМ ПРОМЕТУ У КЛАДИОНИЦАМА**  Члан 1.  Овим правилником прописује се начин вођења обавезних евиденција оствареног промета у кладионицама код приређивача посебне игре на срећу – клађења (у даљем тексту: приређивач).  Члан 2.  Податке о оствареном промету за свако уплатно – исплатно место приређивач доставља Управи за игре на срећу у саставу Министарства финансија на Обрасцу МОП – Месечни обрачун промета за свако уплатно – исплатно место кладионице (шалтерско место за пријем уплата и вршење исплата) за месец 200 . године, који је одштампан уз овај правилник и чини његов саставни део.  Попуњени Образац МОП доставља се најкасније до 5. у месецу за претходни месец, у писменом облику или путем електронских медија.  Образац из става 1. овог члана, који се саставља за сваки објекат у коме се приређује посебна игра на срећу – клађења, обавезно садржи следеће податке:  1) назив и седиште приређивача;  2) ПИБ приређивача;  3) адресу објекта;  4) редни број уплатно – исплатних места (шалтерско место за пријем уплата и вршење исплата) у објекту;  5) ознаку, односно шифру (за електронски облик извештавања) уплатно – исплатних места;  6) износ примљених уплата за свако уплатно – исплатно место;  7) износ извршених исплата играчима;  8) износ месечне накнаде приређивача за приређивање посебне игре на срећу – клађења;  9) место и датум израде обрачуна приређавача;  10) име и презиме лица које је саставило обрачун;  11) потпис одговорног лица приређивача.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
|  | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 264.712,59 РСД. Усвајање и примена препорука ће донети привредним субјектима годишње директне уштеде од 48.607,21 РСД или 399,66 ЕУР. Ове уштеде износе 18,36% укупних директних трошкова привредних субјеката у поступку.  Препоруке ће допринети поједностављењу поступка за привредне субјекте. | |