**ПОЈЕДНОСТАВЉЕЊЕ ПОСТУПКА ПОДНОШЕЊА ЗБИРНОГ МЕСЕЧНОГ ОБРАЧУНА НАКНАДЕ ЗА ПРИРЕЂИВАЊЕ ПОСЕБНИХ ИГАРА НА СРЕЋУ У ИГРАЧНИЦАМА**

|  |  |
| --- | --- |
| **Назив административног поступка** | Збирни месечни обрачун накнаде за приређивање посебних игара на срећу у играчницама |
| **Шифра поступка** | 01.11.0010 |
| **Регулаторно тело**  **(надлежно за спровођење препоруке)** | Управа за игре на срећу  Министарство финансија |
| **Правни оквир којим је уређен административни поступак** | * Закон о играма на срећу („Службени гласник РС”, број 18/20) * Правилник о садржини евиденција о основицама за обрачунавање и плаћање накнаде за приређивање посебних игара на срећу у играчницама и напојницама и о садржини месечног обрачуна накнаде за приређивање тих игара („Службени гласник РС”, бр. 35/06 и 44/18 - др. закон) |
| **Прописи које треба променити /донети/укинути да би се спровеле препоруке** | 1. Доношење новог правилника којим се прописују се садржина евиденција о основицама за обрачунавање и плаћање накнаде за приређивање посебних игара на срећу у играчницама и напојницама и садржина месечног обрачуна накнаде за приређивање тих игара. |
| **Рок за спровођење препорука** | Четври квартал 2021. године |
| 1. **КРАТАК ОПИС ПРОБЛЕМА** | |
| Чланом 7. став 2. Правилника о садржини евиденција о основицама за обрачунавање и плаћање накнаде за приређивање посебних игара на срећу у играчницама и напојницама и о садржини месечног обрачуна накнаде за приређивање тих игара („Службени гласник РС”, бр. 35/06 и 44/18 - др. закон) предвиђено је да приређивач саставља Збирни месечни обрачун накнаде за приређивање посебних игара на срећу у играчницама (у даљем тексту : ЗМОН), у три примерка, од којих један доставља Пореској управи, а други примерак Управи за игре на срећу, најкасније до 5. у месецу за претходни месец, заједно са доказом о уплати накнаде за приређивање и у писменом облику и путем електронских медија, што представља непотребно административно оптерећење за подносиоца захтева. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Електронско подношење обрасца ЗМОН** | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Електронско подношење обрасца ЗМОН**  Чланом 7. став 2. Правилника о садржини евиденција о основицама за обрачунавање и плаћање накнаде за приређивање посебних игара на срећу у играчницама и напојницама и о садржини месечног обрачуна накнаде за приређивање тих игара („Службени гласник РС”, бр. 35/06 и 44/18 - др. закон) предвиђено је да приређивач саставља ЗМОН, у три примерка, од којих један доставља Пореској управи, а други примерак Управи за игре на срећу, најкасније до 5. у месецу за претходни месец, заједно са доказом о уплати накнаде за приређивање и у писменом облику и путем електронских медија, што представља непотребно административно оптерећење за подносиоца захтева.  У складу са наведеним, потребно је омогућити приређивачу да образац ЗМОН достави алтернативно, на један од два понуђена начина.  **За примену ове препоруке, потребно је доношење новог правилника којим се прописују се садржина евиденција о основицама за обрачунавање и плаћање накнаде за приређивање посебних игара на срећу у играчницама и напојницама и садржина месечног обрачуна накнаде за приређивање тих игара.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **ПРЕДЛОГ**  **На основу члана 55. став 5. Закона о играма на срећу („Службени гласник РС”, број 18/20),**  **министар финансија доноси**    **ПРАВИЛНИК О САДРЖИНИ ЕВИДЕНЦИЈА О ОСНОВИЦАМА ЗА ОБРАЧУНАВАЊЕ И ПЛАЋАЊЕ НАКНАДЕ ЗА ПРИРЕЂИВАЊЕ ПОСЕБНИХ ИГАРА НА СРЕЋУ У ИГРАЧНИЦАМА И НАПОЈНИЦАМА И О САДРЖИНИ МЕСЕЧНОГ ОБРАЧУНА НАКНАДЕ ЗА ПРИРЕЂИВАЊЕ ТИХ ИГАРА**  Члан 1..  Овим правилником прописују се садржина евиденција о основицама за обрачунавање и плаћање накнаде за приређивање посебних игара на срећу у играчницама и напојницама и садржина месечног обрачуна накнаде за приређивање тих игара.  Члан 2.  Приређивач саставља збирни месечни обрачун накнаде за приређивање посебних игара на срећу у играчницама на Образцу ЗМОН – Збирни месечни обрачун накнаде за приређивање посебних игара на срећу у играчници за месец \_\_\_\_\_\_\_\_\_ 200\_\_. године, који је одштампан уз овај правилник и чини његов саставни део.  Образац из става 1. овог члана приређивач саставља у три примерка од којих један примерак доставља Пореској управи, а други примерак Управи за игре на срећу, најкасније до 5. у месецу за претходни месец, заједно са доказом о уплати накнаде за приређивање, у писменом облику или путем електронских медија.  Члан 3.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
|  | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 40.853,39 РСД. Усвајање и примена препорука ће донети привредним субјектима годишње директне уштеде од 5.662,98 РСД или 46,56 ЕУР. Ове уштеде износе 13,86 % укупних директних трошкова привредних субјеката у поступку.  Препоруке ће допринети поједностављењу поступка за привредне субјекте. | |